
Pirkimo dokumentų
1 priedas

SAVANORIŠKO DARBUOTOJŲ SVEIKATOS DRAUDIMO PASLAUGŲ 
PIRKIMO 
TECHNINĖ SPECIFIKACIJA


1. Lietuvos Respublikos susisiekimo ministerija (toliau – perkančioji organizacija, ministerija) planuoja įsigyti savanoriško darbuotojų sveikatos draudimo paslaugas. Tai savanoriškas draudimas, skirtas ministerijos darbuotojų sveikatos atkūrimo ir gydymo išlaidoms padengti. 
2. Sveikatos draudimo sutarties laikotarpis – 12 mėn. 
3. Perkančioji organizacija neįsipareigoja įsigyti nurodyto viso preliminaraus sveikatos draudimo paslaugų kiekio.
4. Naujas darbuotojas pradedamas drausti po 3 (trijų) mėn. nuo jo įsidarbinimo ministerijoje dienos.
5. Vidutinis ministerijos darbuotojų amžius – 50 m.
[bookmark: _Hlk129936857][bookmark: _Hlk135126861][bookmark: _Hlk133402306]6. Draudimo įmoka 12 (dvylikos) mėn. laikotarpiui 1 (vienam) ministerijos darbuotojui – 550,00 Eur be PVM (vadovaujantis Lietuvos Respublikos pridėtinės vertės mokesčio įstatymo 27 str. draudimo paslaugos PVM neapmokestinamos). Minimalus garantuotai sveikatos draudimu draudžiamų darbuotojų skaičius – 160. Preliminarus sveikatos draudimu draudžiamų ministerijos darbuotojų skaičius per visą sutarties galiojimo laikotarpį – 170.
7. Per 5 (penkias) darbo dienas nuo pirkimo sutarties įsigaliojimo perkančioji organizacija pateiks draudikui (tiekėjui) aktualų ministerijos darbuotojų sąrašą su konkrečiais draudikui reikalingais duomenimis.
8. Papildomai įtraukiant į draudžiamų darbuotojų sąrašą naują ministerijos darbuotoją, perkančioji organizacija sumoka draudikui visą draudimo įmoką. Naujas ministerijos darbuotojas gali būti apdraudžiamas sumokant draudimo įmoką, jei draudimo sutartyje nėra išnaudotos numatytos – suplanuotos lėšos.
9. Ministerijos darbuotojui išėjus iš darbo ministerijoje ir nepasinaudojus draudimo išmoka, perkančioji organizacija gali vietoje jo į draudžiamų sąrašą nurodyti naują ministerijos darbuotoją.
10. Draudimo programos:
10.1. Draudimo apsauga turi apimti šias sveikatos priežiūros paslaugas:
1 lentelė
	Eil. Nr.
	Draudimo rizikos
	Apmokama dalis
	I programa
	II programa

	1.
	[bookmark: _Hlk214620062]Vaistai, medicinos pagalbos priemonės, ortopedijos techninės priemonės 
	100%
	ne mažiau kaip 100,00 Eur
	ne mažiau kaip 140,00 Eur

	2.
	Nereceptiniai vaistai, maisto papildai, vitaminai
	100%
	ne mažiau kaip 100,00 Eur
	ne mažiau kaip 140,00 Eur

	3.
	Odontologijos paslaugos
	100%
	ne mažiau kaip 100,00 Eur
	ne mažiau kaip 140,00 Eur 

	4.
	Optikos paslaugos
	100%
	ne mažiau kaip 100,00 Eur
	-



[bookmark: _Hlk135127000]10.2. Kiekvienas ministerijos darbuotojas pasirinks vieną iš lentelėje numatytų draudimo programų.

11. Draudžiamųjų įvykių aprašymas (pagal programas):

I programa:
1. Vaistai, medicinos pagalbos priemonės, ortopedijos techninės priemonės:
1.1. atlyginamos registruotose vaistinėse (e-vaistinėse)  ir/ar ortopedijos techninių priemonių parduotuvėse (e-parduotuvėse) apdraustojo patirtos išlaidos dėl jam reikalingų ir gydytojo receptu paskirtų vaistinių preparatų arba medicinos pagalbos priemonių įsigijimo (tvarsčiai, pleistrai, švirkštai, adatos, lašinių sistemos, kateteriai, šlapimo maišeliai, endotrachėjiniai vamzdeliai, spinalinės adatos, aligninas, hidrogelis, vata, nosies tamponai, pipetės, stentai, stomos, zondai, turniketai, išmatų rinktuvai);
1.2. vaistiniai preparatai turi būti įregistruoti Lietuvos Respublikos ar Europos Bendrijos vaistinių preparatų registre ir turėti ATC (anatominį-terapinį-cheminį) kodą. Medicinos pagalbos (įskaitant ortopedinės technikos) priemonės, įsigyjamos (išsinuomojamos) vaistinėse, ortopedinių prekių parduotuvėse (tame tarpe ir internetinėse) pagal gydančio gydytojo paskyrimą;
1.3. jei vaistai ir (arba) medicinos pagalbos priemonės yra iš dalies kompensuojamos iš Privalomojo sveikatos draudimo fondo biudžeto lėšų, tuomet atlyginama visa reikalinga priemoka, neviršijant numatyto draudimo sumos limito.
1.4.  jeigu draudiko standartinės draudimo taisyklės numato papildomų vaistų ir medicininių pagalbos priemonių įsigijimo apmokėjimą, tos prekės turi būti apmokamos ir draudimo sutarties apdraustiesiems.
2. Nereceptiniai vaistai, maisto papildai, vitaminai:
2.1. apmokami vaistinėse/el. vaistinėse įsigyti:
2.1.1.     Lietuvos Respublikos arba Bendrijos vaistinių preparatų registre įregistruoti nereceptiniai vaistiniai preparatai;
2.1.2.     homeopatiniai vaistai, vitaminai, mineralinių medžiagų priedai, maisto papildai, augalinės arba gyvūninės kilmės vaistiniai preparatai;
2.2.     jeigu draudiko standartinės draudimo taisyklės numato papildomų preparatų apmokėjimą, tie preparatai turi būti apmokami ir apdraustiesiems.
3. Odontologijos paslaugos:
3.1. kompensuojamos apdraustojo patirtos išlaidos dėl jam reikalingų paslaugų, susijusių su dantų arba žandikaulio liga, trauminiu sužalojimu, dėl kurio reikalingos paslaugos:
3.1.1.     dantų gydymas ir burnos ertmės higiena: gydytojo higienisto konsultacijos, apnašų nuvalymas, konkrementų pašalinimas, fluoro aplikacijos, estetinis plombavimas, kariozinių danties pažeidimų ir/ar jų komplikacijų gydymas, nuskausminimas, dantų rovimas, diagnozės patikslinimui reikalingos radiogramos, ortodontinis, endodontinis, periodontinis ir chirurginis danties ligų gydymas, specialistų konsultacijos;
3.1.2.     dantų protezavimas: gydytojo konsultacijos dėl protezavimo, implantavimo ir ortodontinio gydymo, dantų protezų gamyba, restauravimas ir taisymas, breketai, kapos (ortodontinės, nuo bruksizmo, miorelaksacinės);
3.2. jeigu draudiko standartinės draudimo taisyklės numato papildomų odontologijos paslaugų apmokėjimą, tos paslaugos turi būti apmokamos ir draudimo sutarties apdraustiesiems.
4. Optikos paslaugos:
4.1. atlyginamos apdraustojo patirtos išlaidos dėl:
4.1.1.     gydytojo oftalmologo arba optometrininko konsultacijos;
4.1.2.     apdraustajam paskirtų akinių lęšių (stiklinių, plastikinių, fotochrominių, progresinių), korekcinių akinių rėmeliai, kontaktinių lęšių, bei kontaktinių lęšių priežiūros priemonės reikalingų, esant regos sutrikimui įsigijimo optikose/e-optikose bei specializuotose optikos prekių interneto parduotuvėse;
4.1.3.     gydytojo paskirtą regos korekcijos operaciją (įskaitant operacijas, atliekamas naudojant lazerinę technologiją ar refrakcinį ragenos gydymą);
4.1.4.     optikoje (e-optikoje) arba vaistinėje (e-vaistinėje) įsigytus drėkinamuosius akių lašus (dirbtines ašaras) ir valomąjį kontaktinių lęšių tirpalą;
4.2. jeigu draudiko standartinės draudimo taisyklės numato papildomų optikos paslaugų apmokėjimą, tos paslaugos turi būti kompensuojamos apdraustiesiems.

II programa:
1. Vaistai, medicinos pagalbos priemonės, ortopedijos techninės priemonės:
1.1. atlyginamos registruotose vaistinėse (e-vaistinėse)  ir/ar ortopedijos techninių priemonių parduotuvėse (e-parduotuvėse) apdraustojo patirtos išlaidos dėl jam reikalingų ir gydytojo receptu paskirtų vaistinių preparatų arba medicinos pagalbos priemonių įsigijimo (tvarsčiai, pleistrai, švirkštai, adatos, lašinių sistemos, kateteriai, šlapimo maišeliai, endotrachėjiniai vamzdeliai, spinalinės adatos, aligninas, hidrogelis, vata, nosies tamponai, pipetės, stentai, stomos, zondai, turniketai, išmatų rinktuvai);
1.2. vaistiniai preparatai turi būti įregistruoti Lietuvos Respublikos ar Europos Bendrijos vaistinių preparatų registre ir turėti ATC (anatominį-terapinį-cheminį) kodą. Medicinos pagalbos (įskaitant ortopedinės technikos) priemonės, įsigyjamos (išsinuomojamos) vaistinėse, ortopedinių prekių parduotuvėse (tame tarpe ir internetinėse) pagal gydančio gydytojo paskyrimą;
1.3. jei vaistai ir (arba) medicinos pagalbos priemonės yra iš dalies kompensuojamos iš Privalomojo sveikatos draudimo fondo biudžeto lėšų, tuomet atlyginama visa reikalinga priemoka, neviršijant numatyto draudimo sumos limito.
1.4.  jeigu draudiko standartinės draudimo taisyklės numato papildomų vaistų ir medicininių pagalbos priemonių įsigijimo apmokėjimą, tos prekės turi būti apmokamos ir draudimo sutarties apdraustiesiems.
2. Nereceptiniai vaistai, maisto papildai, vitaminai:
2.1. apmokami vaistinėse/el. vaistinėse įsigyti:
2.1.1.     Lietuvos Respublikos arba Bendrijos vaistinių preparatų registre įregistruoti nereceptiniai vaistiniai preparatai;
2.1.2.     homeopatiniai vaistai, vitaminai, mineralinių medžiagų priedai, maisto papildai, augalinės arba gyvūninės kilmės vaistiniai preparatai;
2.2.     jeigu draudiko standartinės draudimo taisyklės numato papildomų preparatų apmokėjimą, tie preparatai turi būti apmokami ir apdraustiesiems.
3. Odontologijos paslaugos:
3.1. kompensuojamos apdraustojo patirtos išlaidos dėl jam reikalingų paslaugų, susijusių su dantų arba žandikaulio liga, trauminiu sužalojimu, dėl kurio reikalingos paslaugos:
3.1.1.     dantų gydymas ir burnos ertmės higiena: gydytojo higienisto konsultacijos, apnašų nuvalymas, konkrementų pašalinimas, fluoro aplikacijos, estetinis plombavimas, kariozinių danties pažeidimų ir/ar jų komplikacijų gydymas, nuskausminimas, dantų rovimas, diagnozės patikslinimui reikalingos radiogramos, ortodontinis, endodontinis, periodontinis ir chirurginis danties ligų gydymas, specialistų konsultacijos;
3.1.2.     dantų protezavimas: gydytojo konsultacijos dėl protezavimo, implantavimo ir ortodontinio gydymo, dantų protezų gamyba, restauravimas ir taisymas, breketai, kapos (ortodontinės, nuo bruksizmo, miorelaksacinės);
3.2. jeigu draudiko standartinės draudimo taisyklės numato papildomų odontologijos paslaugų apmokėjimą, tos paslaugos turi būti apmokamos ir draudimo sutarties apdraustiesiems.

12. Nedraudžiamieji įvykiai:
12.1. Bendri nedraudžiamieji, kurie galioja visai sveikatos draudimo sutarčiai. Sveikatos priežiūros paslaugos ir įvykiai, pripažįstami nedraudžiamaisiais:
12.1.1.  sveikatos sutrikimai, kurie buvo sukelti apdraustajam tyčia ar dėl neatsargumo susižalojus ar bandant nusižudyti;
12.1.2.  sveikatos sutrikimai, kurie atsirado apdraustajam vykdant nusikalstamą veiką arba rengiantis ją įvykdyti ar dėl kito priešingo teisei veikimo;
12.1.3.  sveikatos sutrikimai, kurie atsirado apdraustajam aktyviai dalyvaujant karo veiksmuose,  karinio pobūdžio operacijose, masiniuose ir pilietiniuose neramumuose, sukilimuose, streikuose;
12.1.4.  sveikatos sutrikimai, kurie atsirado dėl pandemijų, stichinių nelaimių poveikio (tokių kaip ciklonai, žemės drebėjimai, jūrų ar upių potvyniai, žaibai);
12.1.5.  sveikatos sutrikimai, atsiradę apdraustajam nuo alkoholio, narkotinių ar apsvaigimo tikslu naudotų toksinių medžiagų ar vaistų, kurie nebuvo paskirti gydytojo, poveikio;
12.1.6.  sveikatos sutrikimų, kurie atsirado dėl radiacijos ar kito branduolinės energijos poveikio (išskyrus spindulinės terapijos pasekmes);
12.1.7.  paslaugos suteiktos draudimo apsaugos negaliojimo (sustabdymo) metu;
12.1.8.  sergančių priklausomybės nuo psichoaktyvių medžiagų (narkotikų, alkoholio, psichotropinių medžiagų) ligomis gydymas;
12.1.9.  Lietuvos Respublikos sveikatos apsaugos ministerijos nelicencijuota veikla, neaprobuoti gydymo būdai ir paslaugos;
12.1.10.  jei draudimo apsauga naudojasi ne apdraustasis.
12.2.   Vaistai, medicinos pagalbos priemonės, ortopedijos techninės priemonės (su receptu). Sveikatos priežiūros paslaugos ir įvykiai, pripažįstami nedraudžiamaisiais:
12.2.1.  vaistinėse/e-vaistinėse įsigyti anaboliniai steroidai, papildai sportui, svorį mažinantys, potenciją didinantys preparatai; kontraceptinės priemonės; įvairioms priklausomybėms gydyti, Lietuvos bei Europos Sąjungos šalyse valstybės kontrolės tarnybos neregistruoti vaistai; higienos, kosmetikos priemonės, maisto produktų įsigijimas; pirmos pagalbos priemonės, alkotesteriai, diagnostinių biocheminių rinkinių įsigijimas;
12.2.2.  vaistai, medicinos pagalbos priemonės, ortopedinės techninės priemonės įsigytos be gydytojo recepto.
12.3.   Nereceptiniai vaistai, maisto papildai, vitaminai. Sveikatos priežiūros paslaugos ir įvykiai, pripažįstami nedraudžiamaisiais:
12.3.1.  už įsigytus vaistus, neregistruotus valstybinės vaistų kontrolės tarnybos Lietuvoje ar kitose Europos Sąjungos šalyse;
12.3.2.  už anabolinius steroidus, svorį mažinančius, vaistų įvairioms priklausomybėms gydyti;
12.3.3.  higienos priemonių;
12.3.4.  už vitaminus maisto papildus, nereceptinius vaistus įsigytus parduotuvėse, degalinėse ar kitose parduotuvėse/e-parduotuvėse, kurios neturi vaistinių statuso.
12.4.   Odontologinės paslaugos. Sveikatos priežiūros paslaugos ir įvykiai, pripažįstami nedraudžiamaisiais:
12.4.1.  dantų balinimas (įskaitant dantų balinimą kapomis), dantų dengimas laminatėmis;
12.4.2.  papuošalų klijavimas.
12.5.   Optikos paslaugos. Sveikatos priežiūros paslaugos ir įvykiai, pripažįstami nedraudžiamaisiais:
12.5.1. korekciniai akinių lęšiai bei kontaktiniai lęšiai (linzės), įsigyti be gydytojo recepto;
12.5.2.  apsauginiai akiniai sportui, laisvalaikiui įsigijimas; akinių dėklų, aksesuarų, akinių nuo saulės įsigijimas (išskyrus akinius nuo saulės su korekciniais lęšiais);
12.5.3.  akinių priežiūros priemonių įsigijimas.
13. Esant prieštaravimams tarp techninės specifikacijos sąlygų ir draudiko patvirtintų standartinių taisyklių, pirmenybė teikiama šių sąlygų nuostatoms, tačiau, jeigu pagal draudiko standartines draudimo taisykles yra numatyta platesnė draudimo apsauga, tada šios sutarties apdraustiesiems ji turi būti taikoma.
14. Draudimo apsaugos galiojimo teritorija yra Lietuvos Respublika.
15. Apdraustasis ministerijos darbuotojas draudžiamojo įvykio atveju gali kreiptis ne tik į draudiko nurodytas licencijuotas sveikatos priežiūros įstaigas: vaistines, odontologijos kabinetus, slaugos įstaigas, gydomųjų masažų kabinetus, optikos ir kt.
16. Remiantis draudimą ir sveikatos sistemos veiklą reglamentuojančių teisės aktų nuostatomis, darbdavio sumokėtos įmokos laikomos sumokėtomis už sveikatos priežiūros paslaugas, įskaitant vaistų, vitaminų, maisto papildų įsigijimą vaistinėse, diagnozuotų sveikatos sutrikimų ir (ar) sveikatos būklių gydymui bei profilaktikai, (toliau – sveikatos priežiūros paslaugos) kai tenkinamos visos trys sąlygos:
16.1. darbdavio darbuotojo naudai sudarytoje sveikatos draudimo sutartyje nurodytos sveikatos priežiūros paslaugos, kurias draudimo įmonė privalo apmokėti įvykus draudimo sutartyje numatytam draudžiamajam įvykiui, t. y. kai apdraustasis kreipsis į sveikatos priežiūros įstaigą ar licencijuotą asmenį dėl sveikatos sutrikimų, sveikatos būklių ar siekdamas apsisaugoti nuo susirgimo, stiprinti sveikatą ir pan., sudarančios pagrindą teikti sutartyje numatytas sveikatos priežiūros paslaugas;
16.2. įmokos mokamos už tokias sveikatos priežiūros paslaugas, kurias teikia asmuo, turintis teisę teikti sveikatos priežiūros paslaugas;
16.3. sveikatos priežiūros paslaugų tikslas yra diagnozuoti, prižiūrėti ir gydyti ligas bei sveikatos sutrikimus, užkirsti jiems kelią (sveikatos sutrikimų, ligų profilaktika), padėti atgauti ir stiprinti sveikatą, o taip pat užtikrinti patarnavimus bei materialinį asmens aprūpinimą, reikalingą sveikatai atstatyti.
17. Pasirašius sutartį, per 3 (tris) darbo dienas, iš anksto su ministerija suderintu laiku, draudikas perkančiosios organizacijos darbuotojams turi pristatyti siūlomas draudimo paslaugas.
18. Ne vėliau kaip per 5 (penkias) darbo dienas nuo darbuotojų duomenų pateikimo draudikui dienos, darbuotojams Šalių suderintu būdu išduodami draudimo liudijimai (polisai) ir elektroninės sveikatos draudimo kortelės.
19. Norėdama apdrausti papildomus darbuotojus, ministerija pateiks draudikui atskirą rašytinį pranešimą, nurodant informaciją apie darbuotoją ir pasirinktą programą. Norėdama nutraukti draudimo apsaugos galiojimą darbuotojui, ministerija pateiks draudikui atskirą rašytinį pranešimą, nurodydama draudimo apsaugos galiojimo darbuotojui nutraukimo dieną.
20. Draudikas turi sudaryti galimybę darbuotojams pasitikrinti draudimo sumu likučius elektroninėje erdvėje arba elektroniniu paštu, arba telefonu pagal draudimo kortelės numerį ar kitą suteiktą identifikavimo kodą.
21. Pasirašius sutartį, draudikas turi skirti konsultantą, nurodant kontaktinius duomenis, bendravimui sutarties vykdymo klausimais.
[bookmark: _Hlk135127140]22. Pirkime taikomas aplinkos apsaugos kriterijus, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.3 papunkčiu („perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, skaitmeninės reklamos, publikacijų paruošimo paslaugos; programavimo ir informacinių sistemų priežiūros paslaugos; audito, draudimo, teisinės ir konsultantų teikiamos paslaugos ir kitos paslaugos) arba perkama prekė: programinė įranga, programinės įrangos nuoma, licencijos, elektroniniai leidiniai ar elektroninės knygos“).

